《麻城道中二首》
明代·袁中道

天雨乍霁云乍折，马首诸山齐献碧。
崒峍突兀何处峰，淡鸦鲜献可怜色。
长途遥遥无止息，北风夜起转愁绝。
马铃当当送残日，乌鸦千点古坟侧。
我有新愁写不得，山骨鳞鳞忽起脊，中间尺余马蹄迹。
只道山石碎马啼，谁知马啼能穿石。
莫言此石太辛苦，南山石阅北邙土。
石深一寸土无数，马上儿郎方笑语。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。